روسیا خاریجی ایشلر ناظرلیگی‌نین سؤزچوسو ماریا زاخاروا امریکانی روسیانین سوریه-ده کی اوغورلارینی هئچه سایا‌راق ایرلیلییش‌لری رهبرلیک ائتدیگی کوالیسیونون اوغورو کیمی قلمه وئرمه‌سینه کینایه‌لی رئاکسیا گؤستردی.
زاخاروا باتی یا مسکونون اوغورلارینی خفیف گوسترمک یئرینه، ایللردیر یوز مین‌لرله اینسانین اؤلدوگو، بوتون آلت یاپی نین داغیدیلدیغی افغانیستان، عراق و لیبی-ده کی "اوغورلاری"نا دقت یئتیرمگی توصیه ائتدی.
خاریجی ایشلر ناظرلیگی‌نین سؤزچوسو فیسبوک-دان وئردیگی کینایه‌لی آچیقلاماسیندا:" باتی طرفداش‌لاریمیز سون گون‌لر سوریه-ده ترور تشکیلاتی داعشی مغلوبیته اوغرا‌دان طرفین روسیا دئییل، اؤزلری‌نین اولدوغونو سؤیلییرلر. جناب‌لار، بونا بیر سون وئرین! سیز عراق-دا، لیبی-ده و افغانیستان-دا "اوغورلار" قازاندینیز. بون‌لارلا فخر ائتمه‌لیسینیز" ایفاده‌لرینی ایشلتدی.
قئید ائدک کی، پنتاگونون اورتا دوغو ماساسی‌نین سؤزچوسو اریک پاهون سوریه اراضی‌سی‌نین بؤیوک حیسه‌سی‌نین تروریستلردن تمیزلنمه‌سی‌نین روسیانین دئییل، امریکانین رهبرلیک ائتدیگی کوالیسیونون اوغورو اولدوغونو ایره‌لی سوروب.
فرانسا خاریجی ایشلر ناظیری ژان – ایو لودریان دا مسکوانین کوالیسیونون سوریه-ده کی رولونا محل قویمایا‌راق ایرلیلییش‌لری اؤز اوغورو کیمی قلمه وئردیگینی بیلدیردی.
